CELEX: 22006D0156
Language: lv
Date: 2006-12-08 00:00:00
Title: EEZ Apvienotās komitejas Lēmums Nr. 156/2006 ( 2006. gada 8. decembris ), ar ko groza EEZ līguma XIV pielikumu (Konkurence)

29.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 89/31
            
         
      EEZ APVIENOTĀS KOMITEJAS LĒMUMS
   
   Nr. 156/2006
   (2006. gada 8. decembris),
   ar ko groza EEZ līguma XIV pielikumu (Konkurence)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma XIV pielikums ir grozīts ar EEZ Apvienotās komitejas 2005. gada 8. jūlija Lēmumu Nr. 107/2005 (1).
            
         
               (2)
            
            
               Līgumā ir jāiekļauj Komisijas 2006. gada 28. septembra Regula (EK) Nr. 1459/2006 par Līguma 81. panta 3. punkta piemērošanu dažām nolīgumu un saskaņotu darbību kategorijām attiecībā uz apspriedēm par pasažieru pārvadājumu tarifiem regulārās gaisa satiksmes līnijās un laika nišu sadali lidostās (2).
            
         
               (3)
            
            
               Regula (EK) Nr. 1459/2006 aizstāj Regulu (EEK) Nr. 1617/93 (3), kuras darbības termiņš beidzās 2005. gada 30. jūnijā, un ir tādējādi jāsvītro no Līguma,
            
         IR NOLĒMUSI ŠĀDI.
   1. pants
   Līguma XIV pielikumu groza šādi:
   
               1.
            
            
               Šādu punktu pievieno aiz 11.d punkta (Padomes Regula (EK) Nr. 1419/2006):
               
                           “11.e
                        
                        
                           
                              32006 R 1459: Komisijas 2006. gada 28. septembra Regula (EK) Nr. 1459/2006 par Līguma 81. panta 3. punkta piemērošanu dažām nolīgumu un saskaņotu darbību kategorijām attiecībā uz apspriedēm par pasažieru pārvadājumu tarifiem regulārās gaisa satiksmes līnijās un laika nišu sadali lidostās (OV L 272, 3.10.2006., 3. lpp.).
                           Regulas noteikumus šā līguma vajadzībām pielāgo šādi:
                           Regulas 1. panta b) punktā tekstu “Kopienā vai starp pieturām Kopienā, no vienas puses, un pieturām Šveicē, Norvēģijā, Islandē vai Lihtenšteinā, no otras puses” aizstāj ar “līgumslēdzēju pušu teritorijās vai starp pieturām līgumslēdzēju pušu teritorijās, no vienas puses, un pieturām Šveicē, no otras puses.””
                        
                     
         
               2.
            
            
               Regulas 11.b punkta (Komisijas Regula (EEK) Nr. 1617/93) tekstu svītro.
            
         2. pants
   Regulas (EK) Nr. 1459/2006 teksti islandiešu un norvēģu valodā, kas ir jāpublicē Eiropas Savienības Oficiālā Vēstneša EEZ pielikumā, ir autentiski.
   3. pants
   Šis lēmums stājas spēkā 2006. gada 9. decembrī, ja EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā papildinājumā.
   
      Briselē, 2006. gada 8. decembrī
      
         
            EEZ Apvienotās komitejas vārdā –
         
         
            priekšsēdētāja
         
         Oda Helen SLETNES
         
      
   
   
      (1)  OV L 306, 24.11.2005., 45. lpp.
   
   
      (2)  OV L 272, 3.10.2006., 3. lpp.
   
   
      (3)  OV L 155, 26.6.1993., 18. lpp.
   
   
      (4)  Konstitucionālās prasības nav norādītas.